section_heading: Prvi svjetski rat
paragraph_text: General pukovnik nadvojvoda Eugen</blockquote>Pukovnija je imala najveće gubitke u Šestoj i Desetoj bitki na Soči. U Šestoj bitki je izgubljena gotovo cijela druga bojna i s njom zajedno zarobljen njezin proslavljeni zapovjednik dopukovnik Turudija, zajedno s preživjelima iz sedme bojne, pridodani su također teško stradaloj 23. domobranskoj. U Desetoj bitki na Soči 22. pukovnija je doživjela najveće gubitke u ratu. Tijekom nepuna četiri dana borba od 14. do 17. svibnja 1917. na uzvisinama Zagora – Vodice, druga i treća bojna bile su potpuno uništene. Iz stroja je izbačeno (mrtvih, ranjenih i zarobljenih) 45 časnika i dočasnika te 2309 vojnika.